เป็นลูกค้าฟูจิมานานตั้งแต่เริ่มเปิดใหม่ๆ อาหารญี่ปุ่นหลากหลายรสชาติถูกปาก ไปทุกครั้งต้องรอคิว ขายดีจริงๆ 

1. Tempura Set (165) - มีกุ้งกับผักชุบแป้งทอด กรอบอร่อย 
2. Chicken Teriyaki Set (145) - ไก่ย่างซีอิ๊วเนื้อนุ่ม หวานๆ เค็มๆ
3. Saba Teriyaki Set (150) - ปลาซาบะย่างซีอิ๊ว เนื้อแน่น ราดซีอิ๊วหวานๆ เค็มๆ ผักดอกสีแดงๆ อร่อยจัง
4. Fish Steak Set (240) - ชุดสเต็กปลากะพง ปลาสด น้ำจิ้ม 3 ช่องให้รสชาติหลากหลาย
5. Okonomiyaki (130) - แพนเค้กญี่ปุ่นใส่เครื่องหลากหลาย มีไข่ดาวโปะหน้า อร่อยด้วยซอสที่ราดมา
6. Potato Yasai Salad (125) - สลัดมันฝรั่ง ผักสด มันบดรสดี น้ำสลัดหวานๆ เปรี้ยวๆ กินหมดอย่างรวดเร็ว
7. Katsudon (150) - ข้าวหน้าหมูทอด หมูชิ้นใหญ่ มีน้ำซอสขลุกขลิก มาร้อนจี๋เลย
8. Yakisoba (120) - ยากิโซบะ ผัดมาดีเลย หอม เส้นเด้งไม่เละ รสชาติเข้มข้น 
9. Kori Azuki (70) - น้ำแข็งไสราดน้ำแดงโปะด้วยถั่วแดงบด หวานจัด ต้องเติมน้ำเปล่านิดหน่อย ถั่วแดงบดอร่อยนะ

ราคานี้ยังไม่ได้รวม Service Charge อีก 10% นะ โดยรวมก็อร่อยใช้ได้เลย แม้ราคาจะปรับสูงขึ้นเรื่อยๆ แต่ลูกค้าก็ยังหนาแน่นเหมือนเคย ถือว่าเป็นร้านอาหารญี่ปุ่นที่คนไทยชื่นชอบมากร้านนึง 